stanford-oval/wikipedia huggingface dataset:
שמעון כהן (מדבב)
ביוגרפיה > קריירת דיבוב

כהן דיבב סדרות של הטלוויזיה החינוכית מהקמתה. היה שותף, בין השאר, בדיבוב התוכניות "הדרדסים", "הלב", "הקוסם מארץ עוץ", "קיד וידאו", "נילס הולגרסון", "פיטר פן", "היי! בינבה", "עליסה בארץ הפלאות", "מסיפורי המלך בבר", "הנעלולים", "ברני הכלב", "מקרון 1", "פיף ותלתול", "המומינים", "רובימא", "כח המחץ", "אגדות אנדרסן", "נילוס איש החלומות", "טיפת גשם", "ספיידרוומן", "טוק טוקאן", "בילבי" ועוד. כמו כן השתתף בדיבוב סרטים, בהם "אלאדין" (1993), "אצבעונית" (1993), "בילבי: הסרט" (1998), "גופי הולך לקולג'" (2000), "כיפה אדומה: הסיפור האמיתי", "לפגוש את הרובינסונים", "אוליבר וחבורתו", "צבי הנינג'ה" (1990), סדרת "צעצוע של סיפור", "השועל והכלבלב", "הנסיך הקטן" (1990) ו"אליס בארץ הפלאות" (2010).
הערות שוליים

| --- | --- |
בקרת זהויות :  NLI: 987007592237405171  VIAF: 73147869511174980747   WorldCat (עם VIAF): 73147869511174980747
רדוסלב קבנצקי

רדוסלב קבנצקי (בפולנית: Radosław Kawęcki; נולד ב-16 באוגוסט 1991) הוא שחיין פולני, הוא 4 פעמים אלוף עולם לבריכת 25 מטר (איסטנבול 2012, דוחה 2014, וינדזור 2016 ואבו דאבי 2021), פעמיים ברציפות סגן אלוף עולם לבריכה אולימפית (ברצלונה 2013 וקאזאן 2015), פעמיים ברציפות אלוף אירופה ושיאן אירופה (2013–2016) במשחה ל-200 מטר גב.
ביוגרפיה

קבנצקי נולד בגלוגוב.
ביוגרפיה > 2009

באליפות העולם שנערכה ברומא, איטליה ביולי 2009 סיים קבנצקי במקום שביעי במשחה ל-200 מטר גב בשיא לאומי חדש של 1:55.60 דקות ובמקום 26 במשחה ל-100 מטר גב בשיא לאומי חדש נוסף של 54.66 שניות ובמקום 41 במשחה ל-50 מטר גב בתוצאה של 26.08 שניות.
באליפות אירופה בשחייה (בריכת 25 מטר) שנערכה באיסטנבול, טורקיה בדצמבר אותה שנה הוא זכה במדליית כסף במשחה ל-200 מטר גב בתוצאה של 1:49.13 דקות, אחרי סטניסלב דונץ (1:48.62 דקות) ולפני יבגני אלשין (1:49.31 דקות), שניהם מרוסיה. נוסף לכך, הוא סיים במקום רביעי במשחה ל-100 מטר גב בתוצאה של 49.93 שניות. בשלב חצי הגמר הוא קבע שיא אישי חדש של 49.69 שניות ועלה מהמקום השלישי ובמקום 15 במשחה ל-50 מטר גב בתוצאה של 24.01 שניות.
ביוגרפיה > 2011

באליפות העולם שנערכה בשאנגחאי, סין ביולי 2011 סיים קבנצקי במקום חמישי במשחה ל-200 מטר גב בתוצאה של 1:57.33 דקות ובמקום 28 במשחה ל-100 מטר גב בתוצאה של 55.01 שניות.
ביוגרפיה > 2012 > אלוף אירופה

באליפות אירופה שנערכה בדברצן, הונגריה במאי 2012 זכה קבנצקי במדליית זהב במשחה ל-200 מטר גב בשיא אליפות ובשיא לאומי חדש של 1:55.28 דקות, לפני פיטר ברנק מהונגריה שקבע שיא לאומי חדש של 1:55.88 דקות ויעקב טומרקין מישראל שקבע שיא ישראלי חדש של 1:57.35 דקות. נוסף לכך, הוא סיים במקום עשירי במשחה שליחים 4x100 מטר מעורב בתוצאה של 3:39.80 דקות.
ביוגרפיה > 2012 > מקום רביעי באולימפיאדה

באולימפיאדת לונדון (2012) סיים קבנצקי במקום רביעי במשחה ל-200 מטר בתוצאה של 1:55.59 דקות ובמקום 16 במשחה שליחים 4x100 מטר מעורב בתוצאה של 3:38.16 דקות, כשחיין ראשון הוא קבע בסגנון גב תוצאה של 54.65 שניות.
ביוגרפיה > 2012 > אלוף עולם (בריכת 25 מטר)

באליפות העולם (בריכת 25 מטר) שנערכה באיסטנבול, טורקיה בדצמבר אותה שנה זכה קבנצקי במדליית זהב, במשחה ל-200 מטר גב, בתוצאה של 1:48.48 דקות, לפני ראיין לוכטה (1:48.50 דקות) וראיין מרפי (1:48.86 דקות), שניהם מארצות הברית. נוסף לכך, הוא סיים במקום שישי במשחה ל-100 מטר גב בתוצאה של 50.75 שניות במקום 18 במשחה ל-50 מטר גב בתוצאה של 24.20 שניות.
ביוגרפיה > 2013 > סגן אלוף העולם

באליפות העולם שנערכה בברצלונה, ספרד בתחילת אוגוסט 2013 זכה קבנצקי במדליית כסף, במשחה ל-200 מטר גב בשיא אירופה חדש של 1:54.24 דקות, אחרי ריאן לוכטה (1:53.79 דקות) ולפני טיילר קלרי (1:54.64 דקות) שניהם מארצות הברית. נוסף לכך, הוא סיים במקום תשיעי במשחה ל-100 מטר גב בשיא חדש של 53.82 שניות, מאית איטי ממשחה הגמר.
ביוגרפיה > 2014

באליפות אירופה שנערכה בברלין, גרמניה באוגוסט 2014 זכה קבנצקי במדליית זהב במשחה ל-200 מטר גב בתוצאה של 1:56.02 דקות, לפני כריסטיאן גליינר מגרמניה (1:57.16 דקות) וגאבור בלוג מהונגריה (1:57.42 דקות). נוסף לכך, הוא סיים במקום עשירי במשחה ל-100 מטר גב בתוצאה של 54.92 שניות ובמקום שישי במשחה שליחים 4x100 מטר מעורב בתוצאה של 3:34.51 דקות.
באליפות העולם (בריכת 25 מטר) שנערכה בדוחא, קטר בדצמבר אותה שנה זכה קבנצקי בשתי מדליות, זהב וכסף. מדליית זהב, במשחה ל-200 מטר גב בשיא אישי חדש של 1:47.38 דקות, לפני ראיין לוכטה (1:48.20 דקות) ומיץ' לרקין מאוסטרליה (1:48.35 דקות) ובכך הגן על תוארו. מדליית כסף, במשחה ל-100 מטר גב בתוצאה של 50.11 שניות, אחרי מיץ' לרקין (49.57 שניות), ולפני ריוסוקה אירי מיפן ומאט גריוורס מארצות הברית שקבעו אותה תוצאה (50.12 שניות).
ביוגרפיה > 2015

באליפות העולם שנערכה בקאזאן, רוסיה באוגוסט 2015 זכה קבנצקי בפעם השנייה ברציפות במדליית כסף במשחה ל-200 מטר גב בתוצאה של 1:54.55 דקות, אחרי מיץ' לרקין (1:53.58 דקות) ולפני יבגני רילוב מרוסיה (1:54:60 דקות). נוסף לכך, הוא סיים במקום 18 במשחה ל-100 מטר גב בתוצאה של 54.20 שניות ובמקום שמיני במשחה שליחים 4x100 מטר מעורב בתוצאה של 3:34.34 דקות.
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה קבנצקי בשתי מדליות זהב, במשחה ל-100 מטר גב בתוצאה של 49.64 שניות, לפני סטניסלב דונץ מרוסיה (50.30 שניות) וכריס ווקר-הבורן מבריטניה (50.35 שניות) ובמשחה ל-200 מטר גב בשיא אליפות חדש של 1:48.33 דקות, לפני יעקב טומרקין מישראל (1:49.84 דקות) וסימוני סביוני מאיטליה (1:50.75 דקות).
ביוגרפיה > 2016

באולימפיאדת ריו דה ז'ניירו (2016) הוא סיים במקום 17 במשחה ל-200 מטר גב בתוצאה של 1:57.61 דקות ובמקום 23 במשחה ל-100 מטר גב בתוצאה של 54.39 שניות. נוסף לכך, הוא סיים במקום 12 במשחה שליחים 4x100 מטר מעורב בתוצאה של 3:35.18 דקות, כשחיין ראשון הוא שחה את הגב בתוצאה של 54.68 שניות
ביוגרפיה > 2021

באולימפיאדת טוקיו (2020) הוא סיים במקום שישי במשחה ל-200 מטר גב בתוצאה של 1:56.39 דקות.
שיאים אישיים > בריכה אולימפית

50 מטר גב: 25.52 שניות (2009)
100 מטר גב: 53.82 שניות (2013)
200 מטר גב: 1:54.24 דקות (2013), שיא אירופה
שיאים אישיים > בריכת 25 מטר

50 מטר גב: 23.32 שניות (2014)
100 מטר גב: 49.64 שניות (2015)
200 מטר גב: 1:47.38 דקות (2014)
כתב עת

עמוד השער של עיתון "כלנוע", כתב עת העוסק בקולנוע
עמוד השער של עיתון "בגלל", כתב עת העוסק בספרות
שער מגזין ערוך למגזין גיטרות
כתב עת הוא דבר דפוס היוצא לאור, בדרך כלל, בתדירות קבועה ולפחות אחת לשנה בדפוס או באופן אלקטרוני. רוב כתבי העת מוקדשים לתחום עניין מסוים, כגון כתבי עת לספרות או כתבי עת אקדמיים.
כתבי עת מוצאים לאור על ידי גורמים שונים ובהם ארגונים שכתב העת משמש להם במה עבור חברי הארגון בנושא הקושר אותם יחד. במקרה זה נקרא כתב העת ביטאון, בהיותו מבטא דעות או עובדות המפורטות על ידי חברי הארגון או עבורם. מקובל לכנות כתבי עת גם על פי תדירות הפצתם.
כתבי עת על פי תדירות

יומון: כתב עת שיוצא לאור מדי יום.
שבועון: כתב עת שיוצא לאור פעם בשבוע.
ירחון: כתב עת שיוצא לאור פעם בחודש.
דו-ירחון: יוצא לאור מדי חודשיים.
רבעון: יוצא לאור מדי שלושה חודשים.
חצי-שנתון: יוצא לאור פעם בחצי שנה.
שנתון (אנ'): יוצא לאור אחת לשנה (ראו גם: אלמנך).
המילונאי ראובן אלקלעי הציע במילונו את החידוש שְׁנָתוֹנַאי במובן עורך שנתון (תפקיד שבו שימש בעצמו).
הפצה

כתבי עת מופצים בשתי דרכים:
מכירה בחנויות המיועדות לכך, ובחנויות המקדישות דוכן לכתבי עת בנוסף למוצרים אחרים הנמכרים בהן (בעיקר חנויות ספרים וחנויות מזון).
הפצה למנויים באמצעות הדואר.
בשנים האחרונות מופצים כתבי עת גם (ולעיתים באופן בלעדי) באמצעות האינטרנט, הם נשלחים בדואר אלקטרוני או מועלים לאתר אינטרנט. כתב עת כזה קרוי כתב עת אלקטרוני. בעקבות הופעת כתבי עת אלקטרוניים, תפוצת כתבי עת רגילים פחתה ורבים מהם נסגרו. כך למשל בתחום המחשוב היו מופצים בישראל מספר כתבי עת, אחרון מהם נט מגזין נסגר בשנת 2006.
כתבי עת מדעיים

כתב עת מדעי מתאפיין במספר תכונות:
מקורות – המאמרים בו כוללים ביבליוגרפיה.
חדשנות – המאמרים בו מחדשים ולא רק מרכזים מידע קיים.
שפיטות – המאמרים בו עוברים ביקורת עמיתים.
ראו גם

כתב עת מדעי
כתב עת תורני
מגזין פורנוגרפי
רשימה של כתבי עת
כתב עט טורף
הערות שוליים

↑  ראובן אלקלעי, מלון עברי שלם, כרך 3, הוצאת גליל, 1994
| --- | --- |
בקרת זהויות :  GND: 4067488-5  NDL: 00574582  NKC: fd133947 
עמוד השער של ביכורי העתים, כתב עת של תנועת ההשכלה בווינה
ראיין מרפי (שחיין)

ראיין מרפי (באנגלית: Ryan Murphy; נולד ב-2 ביולי 1995) הוא שחיין אמריקאי, אלוף אולימפי (ריו דה ז'ניירו 2016), במשחים ל-100 מטר גב ול-200 מטר גב, אלוף עולם (בודפשט 2022) במשחה ל-200 מטר גב, מפעמיים ברציפות אלוף עולם (קאזאן 2015 ובודפשט 2017) במשחה שליחים 4x100 מטר מעורב ושיאן עולם בעבר (2016–2022) במשחה ל-100 מטר גב.
ביוגרפיה

מרפי נולד בפאלוס הייטס, אילינוי וגדל בג'קסונוויל, פלורידה. הוא לומד ומתאמן באוניברסיטת קליפורניה בברקלי בהדרכתו של דייב דורדן.
ביוגרפיה > 2011

באליפות העולם בשחייה לנוער שנערכה בלימה, פרו באוגוסט 2011 זכה מרפי במדליית ארד במשחה ל-200 מטר גב בתוצאה של 1:59.63 דקות. במשחקים הפאן-אמריקאיים שנערכה בגוודלחרה, מקסיקו באוקטובר אותה שנה הוא זכה במדליית ארד, בשיא אישי חדש של 1:58.50 דקות.
ביוגרפיה > 2012

במבחנים האמריקאיים לאולימפיאדת לונדון (2012) סיים מרפי במקום רביעי במשחה ל-200 מטר בתוצאה של 1:57.39 דקות ובמקום שישי במשחה ל-100 מטר גב בתוצאה של 53.92 שניות ולא נכלל בנבחרת האמריקאית למשחקים האולימפיים.
באליפות העולם (בריכת 25 מטר) שנערכה באיסטנבול, טורקיה בדצמבר אותה שנה הוא זכה בשתי מדליות, זהב וארד. מדליית זהב, במשחה שליחים 4x100 מטר מעורב, לאחר ששחה בשלב המוקדמות ומדליית ארד, במשחה ל-200 מטר גב בתוצאה של 1:48.86 דקות, אחרי רדוסלב קבנצקי מפולין (1:48.48 דקות) ובן ארצו ראיין לוכטה (1:48.50 דקות).
ביוגרפיה > 2013

במבחנים האמריקאים לאליפות העולם שנערכו בשנת 2013 סיים מרפי פעמיים במקום שלישי, במשחה ל-100 מטר גב (53.38 שניות) ובמשחה ל-200 מטר גב (1:56.37 דקות) והחמיץ את האליפות.
ביוגרפיה > 2014

באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכה מרפי במדליית ארד, במשחה ל-100 מטר גב בתוצאה של 53.27 שניות, אחרי ריוסוקה אירייה מיפן (53.02 שניות) ובן ארצו מאט גריוורס (53.09 שניות). נוסף לכך, הוא סיים במקום רביעי במשחה ל-200 מטר גב בתוצאה של 1:56.17 דקות.
ביוגרפיה > 2015

באליפות המכללות שנערכה באיווה סיטי, איווה במרץ 2015 שיפר מרפי במסגרת משחה שליחים 4x100 מטר מעורב, את השיא האמריקאי במשחה ל-100 יארד גב בתוצאה של 44.17 שניות, שיפור לשיאו של ראיין לוכטה ובמשחה ל-200 יארד גב בשיא ארצות הברית חדש של 1:36.77 דקות, שיפור לשיאו בן ה-9 שנים של ראיין לוכטה (1:36.81 דקות).
באליפות העולם שנערכה בקאזאן, רוסיה באוגוסט 2015 זכה מרפי בשתי מדליות, זהב וכסף. מדליית זהב, במשחה שליחים 4x100 מטר מעורב ביחד עם קווין קורדס, טום שילדס ונייתן אדריאן בתוצאה של 3:29.93 דקות, לפני אוסטרליה (3:30.08 דקות) וצרפת (3:30.50 דקות), הוא שחה כשחיין ראשון תוצאה של 53.05 שניות. מדליית כסף, במשחה שליחים משולב (2 שחייניות ו-2 שחיינים) 4x100 מטר מעורב בתוצאה של 3:43.27 דקות, אחרי בריטניה שקבעה שיא עולם חדש של 3:41.71 דקות ולפני גרמניה (3:44.13 דקות). בשלב המוקדמות, הוא קבע שיא אליפות חדש של 52.18 שניות וקבוצתו קבעה שיא עולם חדש של 3:42.33 דקות. שיא זה היה המהיר ביותר באליפות במשחה זה. נוסף לכך, הוא סיים במקום חמישי במשחה ל-200 מטר גב בשיא אישי חדש של 1:55.00 דקות.
ביוגרפיה > 2016

באליפות המכללות שנערכה באטלנטה, ג'ורג'יה במרץ 2016 זכה מרפי בשתי מדליות זהב, בפעם השלישית ברציפות, במשחה ל-100 יארד גב בשיא ארצות הברית חדש של 43.49 שניות ובמשחה ל-200 יארד גב בשיא ארצות הברית חדש של 1:35.73 דקות.
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיים מרפי פעמיים במקום ראשון, במשחה ל-100 מטר גב בתוצאה של 52.26 שניות ובמשחה ל-200 מטר גב בשיא אישי חדש של 1:53.95 דקות ונכלל בנבחרת האמריקאית למשחקים האולימפיים. במשחקים האולימפיים עצמם, הוא זכה ב-3 מדליות זהב, במשחה ל-100 מטר גב בשיא אולימפי חדש של 51.97 שניות, 3 מאיות השנייה משיא עולם והתוצאה השנייה בטיבה בכל הזמנים, לפני שיו ג'יאיו מסין (52.31 שניות) וחברו לנבחרת דייוויד פלמר (52.40 שניות) משחה ל-200 מטר גב בתוצאה של 1:53.62 דקות, לפני מיץ' לרקין מאוסטרליה (1:53.96 דקות) ויבגני רילוב מרוסיה (1:53.97 דקות) ובמשחה שליחים 4x100 מטר מעורב ביחד עם קודי מילר, מייקל פלפס ונייתן אדריאן בשיא אולימפי חדש של 3:27.95 דקות, לפני בריטניה (3:29.24 דקות) ויפן (3:29.93 דקות). במסגרת משחה השליחים הוא קבע במשחה ל-100 מטר גב שיא עולם חדש של 51.85 שניות.
ביוגרפיה > 2017

באליפות העולם שנערכה בבודפשט, הונגריה ביולי 2017 זכה מרפי ב-4 מדליות, 2 זהב, 1 כסף ו-1 ארד. מדליות זהב בשני משחה שליחים לאחר ששחה בשלב המוקדמות, במשחה שליחים 4x100 מטר מעורב, הוא שחה כשחיין ראשון תוצאה של 52.69 שניות ובמשחה שליחים 4x100 מטר מעורב משולב ביחד עם קווין קורדס, קלסי וורל ומלורי קומרפורד בשיא עולם חדש של 3:40.28 דקות, הוא שחה כשחיין ראשון תוצאה של 52.34 שניות, תוצאה טובה יותר מזו של המנצח במשחה ל-100 מטר גב. מדליית כסף, במשחה ל-200 מטר גב בתוצאה של 1:54.21 דקות, אחרי יבגני רילוב מרוסיה (1:53.61 דקות) ולפני ג'ייקוב פלבי מארצות הברית (1:55.06 דקות). מדליית ארד, במשחה ל-100 מטר גב בתוצאה של 52.59 שניות, אחרי שיו ג'יאיו (52.44 שניות) ומאט גריוורס (52.48 שניות).
ביוגרפיה > 2021

באולימפיאדת טוקיו (2020) זכה מרפי במדליית ארד במשחה ל-100 מטר גב בתוצאה של 52.19 שניות, אחרי יבגני רילוב שקבע שיא אירופה חדש של 51.98 שניות וקלימנט קולסניקוב מרוסיה (52.00 שניות) ולא הצליח להגן על תוארו.
שיאים אישיים > בריכה אולימפית

50 מטר גב: 24.24 שניות (2018)
100 מטר גב: 51.85 שניות (2016), שיא עולם בעבר
200 מטר גב: 1:53.57 דקות (2018)
שיאים אישיים > בריכת 25 מטר

50 מטר גב: 22.54 שניות (2020), שיא ארצות הברית
100 מטר גב: 49.23 שניות (2018)
200 מטר גב: 1:47.34 דקות (2018)
שיאים אישיים > בריכת 25 יארד

100 יארד גב: 43.49 שניות (2016), שיא ארצות הברית
200 יארד גב: 1:35.73 דקות (2016), שיא ארצות הברית
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
הערות שוליים

↑  רק שני שחיינים ראשונים נכללים בנבחרת
↑  Tony Carroll, Ryan Murphy Breaks Ryan Lochte’s 200 Back American Record To Repeat As NCAA Champion, באתר swim swam,‏ 28 במרץ 2015 (באנגלית)
↑  (Race Video) Ryan Murphy Crashes 1:36 Barrier With 1:35.73 NCAA, American Record in 200 Back, באתר Swimming World Magazine‏, 26 במרץ 2016 (באנגלית)
מיץ' לרקין

מיצ'ל "מיץ'" לרקין (באנגלית: Mitchell "Mitch" Larkin; נולד ב-9 ביולי 1993) הוא שחיין אוסטרלי, הוא אלוף העולם (קאזאן 2015) במשחה ל-100 מטר גב ול-200 מטר גב ושיאן העולם הנוכחי (2017) לבריכת 25 מטר במשחה ל-200 מטר גב.
ביוגרפיה

לרקין נולד וגדל בבודרים, קווינסלנד. כיום הוא מתגורר בבריזביין ומתאמן בהדרכת מייקל בול.
ביוגרפיה > 2011

באליפות העולם שנערכה בשאנגחאי, סין ביולי 2011 סיים לרקין במקום 23 במשחה ל-200 מטר גב בתוצאה של 2:00.52 דקות, במקום 25 במשחה ל-400 מטר מעורב אישי בתוצאה של 4:26.91 דקות ובמקום 34 במשחה ל-200 מטר מעורב אישי בתוצאה של 2:04.57 דקות.
ביוגרפיה > 2012

באולימפיאדת לונדון (2012) סיים לרקין במקום שמיני במשחה ל-200 מטר גב בתוצאה של 1:58.02 דקות. בשלב חצי הגמר הוא קבע תוצאה של 1:56.82 דקות ועלה מהמקום הרביעי.
ביוגרפיה > 2013

באליפות העולם שנערכה בברצלונה, ספרד בתחילת אוגוסט 2013 סיים לרקין במקום 17 במשחה ל-200 מטר גב בתוצאה של 1:59.34 דקות.
ביוגרפיה > 2014

במשחקי חבר העמים שנערכו בגלאזגו, סקוטלנד בסוף יולי 2014 זכה לרקין, ב-4 מדליות, 1 זהב ו-3 כסף. מדליית זהב במשחה ל-200 מטר גב בתוצאה של 1:55.83 דקות. מדליות כסף, במשחה ל-100 מטר גב בתוצאה של 53.59 שניות, במשחה ל-50 מטר גב בשיא אישי חדש של 24.80 שניות ובמשחה שליחים 4x100 מטר מערוב בתוצאה של 3:32.21 דקות, אחרי אנגליה (3:31.51 דקות).
שלושה שבועות לאחר מכן, באליפות הפאן פסיפיק בשחייה שנערכה בגולד קוסט, קווינסלנד באוגוסט אותה שנה זכה לרקין בשתי מדליות ארד במשחה ל-200 מטר גב בתוצאה של 1:55.27 דקות, אחרי טיילר קלרי מארצות הברית (1:54.91 דקות) וריוסוקה אירי מיפן (1:55.14 דקות) ובמשחה שליחים 4x100 מטר מעורב בתוצאה של 3:33.45 דקות, אחרי ארצות הברית (3:29.94 דקות) ויפן (3:32.08 דקות). נוסף לכך, הוא סיים במקום רביעי במשחה ל-100 מטר גב בתוצאה של 53.28 שניות, מאית השנייה איטי ממדליית ארד.
ביוגרפיה > 2014 > אלוף עולם (בריכת 25 מטר)

באליפות העולם (בריכת 25 מטר) שנערכה בדוחא, קטר בדצמבר אותה שנה זכה לרקין בשתי מדליות, זהב וארד. מדליית זהב, במשחה ל-100 מטר גב בתוצאה של 49.57 שניות, לפני רדוסלב קבנצקי מפולין (50.11 שניות) וריוסוקה אירי ומאט גריוורס מארצות הברית שקבעו אותה תוצאה (50.12 שניות). מדליית ארד, במשחה ל-200 מטר גב בתוצאה של 1:48.35 דקות, אחרי רדוסלב קבנצקי (1:47.38 דקות) וראיין לוכטה מארצות הברית (1:48.20 דקות).
ביוגרפיה > 2015 > אלוף עולם

באליפות העולם שנערכה בקאזאן, רוסיה באוגוסט 2015 זכה לרקין במדליית זהב, במשחה ל-100 מטר גב בתוצאה של 52.40 שניות, לפני קאמי לאקור מצרפת (52.48 שניות) והאלוף העולם היוצא מאט גריוורס (52.66 שניות). בשלב חצי הגמר הוא קבע תוצאה של 52.38 שניות.
ביוגרפיה > 2015 > שיאן עולם

באליפות אוסטרליה שנערכה בנובמבר אותה שנה זכה לרקין במדליית זהב במשחה ל-200 מטר גב בשיא עולם חדש של 1:45.63 דקות, שיפור לשיא העולם בן ה-6 שנים של ארכדי ויאצ'נין מרוסיה (1:46.11 דקות).
ביוגרפיה > 2016

שנה לאחר אליפות עולם מאוד מוצלחת וחצי שנה לאחר שקבע שיא עולם רמת הציפיות עבורו באולימפיאדת ריו דה ז'ניירו (2016) הייתה מאוד גבוהה. במשחקים עצמם הוא זכה בשתי מדליות, כסף וארד. מדליית כסף, במשחה ל-200 מטר גב בתוצאה של 1:53.96 דקות, אחרי ראיין מרפי מארצות הברית  (1:53.62 דקות) ולפני יבגני רילוב מרוסיה (1:53.97 דקות) ומדליית ארד, במשחה שליחים 4x100 מטר מעורב בתוצאה של 3:29.93 דקות, אחרי ארצות הברית שקבעה שיא אולימפי חדש של 3:27.95 דקות ובריטניה (3:29.24 דקות). כשחיין ראשון הוא קבע תוצאה של 53.19 שניות. נוסף לכך, הוא סיים במקום רביעי במשחה ל-100 מטר גב בתוצאה של 52.43 שניות, 4 מאיות השנייה איטי ממדליית ארד.
ביוגרפיה > 2021

באולימפיאדת טוקיו (2020) סיים לרקין במקום שביעי במשחה ל-100 מטר גב בתוצאה של 52.79 שניות.
חייו האישיים

לרקין נמצא בזוגיות עם השחיינית אמילי סיבום, אלופת העולם במשחי הגב כמוהו.
שיאים אישיים > בריכה אולימפית

50 מטר גב: 24.80 שניות (2014)
100 מטר גב: 52.37 שניות (2015), שיא אוקיאניה
200 מטר גב: 1:53.58 דקות (2015), שיא אוקיאניה
שיאים אישיים > בריכת 25 מטר

50 מטר גב: 23.33 שניות (2014)
100 מטר גב: 49.25 שניות (2014)
200 מטר גב: 1:45.63 דקות (2015), שיא עולם
ראו גם

התפתחות שיא העולם במשחה ל-200 מטר גב
הערות שוליים

↑   אמיר ענבר, "הזוג המוזהב" שוחה במסלולים מקבילים, ומשתדל שלא להיפגש תוך כדי, באתר הארץ, 5 בדצמבר 2016
רוברט ג'ורדן

| --- | --- |

 לידה:  17 באוקטובר 1948 צ'ארלסטון, דרום קרוליינה
 פטירה:  16 בספטמבר 2007 (בגיל 58) צ'ארלסטון, דרום קרוליינה
 שם לידה:  ג'יימס אוליבר ריגני ג'וניור
 מדינה:  ארצות הברית 
 מקום קבורה:  Saint James Goose Creek Cemetery 
 שם עט:  Robert Jordan 
 מקום לימודים:  המכללה הצבאית בקרוליינה הדרומית 
 שפות היצירה:  אנגלית
 סוגה:  פנטזיה
 יצירות בולטות:  מחזור כישור הזמן
 תקופת הפעילות:  מ-1977 
 הושפע מ:  ג'. ר. ר. טולקין 
 השפיע על:  ברנדון סנדרסון
 בן או בת זוג:  הארייט מק'דוגל 
 פרסים והוקרה:  פרס אינקפוט (2005)  כוכב הארד  צלב התעופה המצוינת 
 חתימה:   
 
רוברט ג'ורדן (באנגלית: Robert Jordan;‏
17 באוקטובר 1948 - 16 בספטמבר 2007) הוא שם העט של ג'יימס אוליבר ריגני ג'וניור (James Oliver Rigney Jr.). בשם עט זה הוא נודע בעיקר כמחבר של סדרת הספרים רבת המכר "מחזור כישור הזמן".
קורות חיים

ג'ורדן נולד בצ'ארלסטון, דרום קרוליינה שבארצות הברית. הגדיר עצמו כנוצרי-אפיסקופלי. שירת שתי תקופות במלחמת וייטנאם בצבא ארצות הברית וזכה במספר עיטורי גבורה. לאחר מכן השלים תואר ראשון בפיזיקה בקולג' הצבאי של דרום קרולינה והועסק על ידי הצי האמריקני כמהנדס גרעין.
הוא חיבב היסטוריה ונהנה מציד, דיג, שיט, פוקר, שח, סנוקר ואיסוף מקטרות. הוא התגורר באזור הולדתו עם רעיתו הרייט מק'דוגל, עורכת ספרים במקצועה.
במרץ 2006 דיווח ג'ורדן כי נתגלתה אצלו מחלה זיהומית בשריר הלב שזמן החיים הממוצע של החולים בה הוא כארבע שנים, הוא החל לקבל טיפול במאיו קליניק, לקח תרופות ונראה היה שמצבו השתפר, אך ב-16 בספטמבר 2007, הוא נפטר מהמחלה.
ראו גם

מחזור כישור הזמן
אוליביה סמוליגה

אוליביה סמוליגה (באנגלית: Olivia Smoliga; נולדה ב-12 באוקטובר 1994) היא שחיינית אמריקאית, אלופת העולם (האנגג'ואו 2018 וקוואנגג'ו 2019) במשחה ל-50 מטר גב ושיאנית ארצות הברית במשחים ל-50 מטר גב (בריכת 25 מטר) ול-100 מטר גב (בריכת 25 מטר).
ביוגרפיה

סמוליגה מתאמנת בהדרכת סטיב לידה בגלנוויו, אילינוי.
ביוגרפיה > 2012

במבחנים האמריקאים לאולימפיאדת לונדון (2012) שנערכו באומהה, נברסקה ביוני 2012 לא נכללה סמוליגה במשלחת האמריקאית למשחקים האולימפיים לאחר שסיימה במקום רביעי במשחה ל-100 מטר גב בתוצאה של 1:00.46 דקות, בשלב חצי הגמר היא קבעה שיא אישי חדש של 59.82 שניות וירדה לראשונה מגבול הדקה במשחה זה ובמקום 23 במשחה ל-50 מטר חופשי בתוצאה של 25.66 שניות.
באליפות בית הספר התיכון שלה באילינוי, שנערכה בנובמבר אותה שנה קבעה סמוליגה שיא ארצות הברית לבתי ספר תיכונים, במשחה ל-100 יארד גב בתוצאה של 51.43 שניות ובמשחה ל-50 יארד חופשי בתוצאה של 21.99 שניות.
ביוגרפיה > 2012 > אלופת עולם (בריכת 25 מטר)

באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכתה סמוליגה ב-4 מדליות, 2 זהב, 1 כסף ו-1 ארד. מדליות זהב, במשחה ל-100 מטר גב בתוצאה של 56.64 שניות, לפני מיה נילסן מדנמרק (57.07 שניות) וסימונה באומרטובה מצ'כיה (57.18 שניות) ובמשחה שליחות 4x100 מטר חופשי לאחר ששחתה בשלב המוקדמות, מדליית כסף במשחה ל-50 מטר גב בתוצאה טובה משיא האליפות הקודם ובשיא ארצות הברית חדש של 26.13 שניות, אחרי ז'ינג זאו מסין שקבעה שיא אליפות חדש של 25.95 שניות ולפני אלכסנדרה אורבנצ'יק מפולין (26.50 שניות) ומדליית ארד במשחה שליחות 4x100 מטר מעורב בתוצאה של 3:51.43 דקות, אחרי דנמרק (3:49.87 דקות) ואוסטרליה (3:50.88 דקות), את סגנון הגב היא שחתה בתוצאה של 57.25 שניות.
ביוגרפיה > 2016

במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני 2016 זכתה סמוליגה במקום הראשון במשחה ל-100 מטר גב בתוצאה של 59.02 שניות. במשחקים עצמם היא סיימה במקום שישי במשחה ל-100 מטר גב בשיא אישי חדש של 58.95 שניות וזכתה במדליית זהב במשחה שליחות 4x100 מטר מעורב לאחר ששחתה בשלב המוקדמות את סגנון הגב בתוצאה של 59.57 שניות.
ביוגרפיה > 2017

באליפות העולם שנערכה בבודפשט בסוף יולי, זכתה סמוליגה בשתי מדליות זהב לאחר ששחתה במשחי השליחות 4x100 מטר חופשי ו-4x100 מטר מעורב בשלב המוקדמות. נוסף לכך, היא סיימה במקום רביעי במשחה ל-100 מטר גב בשיא אישי חדש של 58.77 שניות.
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 היא זכתה ב-8 מדליות זהב, מהן 2 אישיות, במשחה ל-50 מטר גב בתוצאה של 25.88 שניות, לפני קרולינה פילאץ' מאוסטריה  (25.99 שניות) והולי באראט מאוסטרליה (26.04 שניות) ובמשחה ל-100 מטר גב בתוצאה של 56.19 שניות, לפני קטינקה הוסו מהונגריה (56.26 שניות), ג'ורג'יה דייוויס מבריטניה ומינה אתרטון מאוסטרליה (56.74 שניות). בשלב המוקדמות היא קבעה שיא אמריקה חדש של 55.47 שניות. בשני משחי שליחים היא הייתה שותפה לקביעת שיא עולם, במשחה שליחות 4x50 מטר מעורב ביחד עם קייטי מיילי, קלסי דליה ומלורי קומרפורד בתוצאה של 1:42.38 דקות ובמשחה שליחים 4x50 מטר משולב ביחד עם מייקל אנדרו, קלסי דליה וקיילב דרסל בתוצאה של 1:36.40 דקות, כשחיינית ראשונה היא קבעה ב-50 מטר גב תוצאה של 25.85 שניות.
ביוגרפיה > 2019 > אלופת עולם

באליפות העולם שנערכה בקוואנגג'ו, קוריאה הדרומית ביולי 2019 זכתה סמוליגה ב-3 מדליות, 2 זהב ו-1 ארד. מדליות זהב במשחה ל-50 מטר גב בשיא אישי חדש של 27.33 שניות, לפני אטיין מדריוס מברזיל (27.44 שניות) ודריה וסקינה מרוסיה (27.51 שניות) ובמשחה שליחות 4x100 מטר מעורב, לאחר ששחתה בשלב המוקדמות. מדליית ארד, במשחה ל-100 מטר גב בתוצאה של 58.91 שניות, אחרי קיילי מאס מקנדה (58.60 שניות) ומינה אתרטון (58.85 שניות).
שיאים אישיים > בריכה אולימפית

50 מטר חופשי: 24.70 שניות (2016)
100 מטר חופשי: 53.31 שניות (2023)
50 מטר גב: 27.33 שניות (2019), שיא ארצות הברית בעבר
100 מטר גב: 58.73 שניות (2019)
200 מטר גב: 2:08.58 דקות (2018)
שיאים אישיים > בריכת 25 מטר

100 מטר חופשי: 51.65 שניות (2023)
50 מטר גב: 25.74 שניות (2018), שיא ארצות הברית
100 מטר גב: 55.04 שניות (2018), שיא אמריקה בעבר
הערות שוליים

↑  התוצאות של השחיינים הראשונים במשחי שליחים משולב לא מוכרים כשיאים על פי החלטת פינ"א.
אס (קלף)

ארבעת קלפי האס שנמצאים בחפיסת קלפים
האָס (אנגלית: Ace) הוא קלף בחפיסת קלפי משחק. בכל חפיסה ארבעה אסים, כשערכם הוא אחד, לפעמים, כתלות במשחק. סמלו של האס הוא האות A.
מקור המילה

מקור השם האנגלי במילה הלטינית אס (as) שמשמעותה יחידה, משמו של המטבע הרומאי הקטן. באנגלית של ימי הביניים, לפני הקלף, המילה אמרה "מזל רע", אבל כיוון שהיום בדרך כלל האס הוא דווקא הקלף הגבוה ביותר, כשאומרים באנגלית אייס מתכוונים "מעולה".
עיצוב

לקלף האס בחפיסת קלפים רגילה יש סמל אחד (♠עלה, ♣תלתן, ♦יהלום או ♥לב) בדרך כלל קטן אבל לפעמים הוא מוגדל, בעיקר באס עלה, עליו בדרך כלל כתוב שמו של המדפיס.
עיצוב > אס עלה

אס העלה (♤) מיוחד בסימן העלה שעליו, שהוא גדול ומקושט במיוחד ולעיתים הוא מכונה קלף המוות (Death Card). בקסמי קלפים משתמשים לעיתים באס עלה במיוחד בגלל קישוטיו ובידולו משאר הקלפים.